คัด 6 หุ้นทีเด็ด! พื้นฐานแน่น-ปันผลเลอค่า
บล.ซีไอเอ็มบี (ประเทศไทย) แนะนำ ซื้อ หุ้น ADVANC , EGCO , GLOW , INTUCH ,JASIF และ RATCH ที่มีความปลอดภัยของผลการดำเนินงาน มีกระแสเงินสดอิสระสูง ซึ่งทำให้สามารถจ่ายเงินปันผลได้ในระดับสูง 5-10% แม้ยามที่เศรษฐกิจมีความผันผวนมากก็ตาม
18 ม.ค. 2559

บล.ซีไอเอ็มบี (ประเทศไทย) ระบุในบทวิเคราะห์ (18 ม.ค.) แนะนำ ซื้อ หุ้น บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ,บริษัท ผลิตไฟฟ้า จำกัด (มหาชน) หรือ EGCO ,บริษัท โกลว์ พลังงาน จำกัด (มหาชน) หรือ GLOW ,บริษัท อินทัช โฮลดิ้งส์ จำกัด (มหาชน) หรือ INTUCH ,กองทุนรวมโครงสร้างพื้นฐานบรอดแบนด์อินเทอร์เน็ต จัสมินหรือ JASIF และบริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH ที่มีความปลอดภัยของผลการดำเนินงาน มีกระแสเงินสดอิสระสูง ซึ่งทำให้สามารถจ่ายเงินปันผลได้ในระดับสูง 5-10% แม้ยามที่เศรษฐกิจมีความผันผวนมากก็ตาม
โดยเชื่อว่าตลาดจะยังคงเผชิญกับแรงขายในหุ้น high beta ในหุ้นกลุ่มหลักอย่าง พลังงาน (จากราคาน้ำมับดิบที่ปรับตัวลงต่อเนื่องมาทำจุดต่ำสุดในรอบ12 ปี) อีกทั้งกลุ่มธนาคาร (เศรษฐกิจในประเทศและอัตราการเติบโตของสินเชื่อเติบโตชะลอตัวลงขณะที่ NPL ยังปรับตัวสูงขึ้น) และอสังหาฯ (อุปสงค์ชะลอตัวลงมากจากเศรษฐกิจในประเทศที่ยังคงไม่ฟื้นตัว)
ทั้งนี้คาดว่านักลงทุนจะนำเงินไปพักในหุ้นที่มีความปลอดภัยของผลกำไรสูง (Defensive) อย่างกลุ่มไฟฟ้า (EGCO GLOW RATCH) และกลุ่มที่ให้เงินปันผลสูงอย่างกลุ่ม ICT (ADVANC INTUCH JASIF)